**Mai e timp!...**

*Alina Cristian*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai e timp!...

Mai e timp să iubim trandafirii,

Mai e timp să ne iubim între noi...

Mai e timp să credem în iubire,

Mai e timp să nu ne gândim doar la noi.

Mai e timp să nu avem regrete,

Mai e timp să ascultăm o inimă...

Mai e timp să sperăm la fericire,

Mai e timp chiar şi când totul pare că-i pierdut.

Mai e timp să se întâmple o minune,

Mai e timp să ne avântăm în univers...

Mai e timp să mulţumim zilei de mâine,

Mai e timp să putem trăi în prezent.

Mai e timp chiar şi când e dimineaţă,

Mai e timp să vezi fericit un asfinţit...

Mai e timp să te gândeşti la a ta viaţă,

Mai e timp să dăruieşti iubire şi să primeşti.

Mai e timp să-ţi priveşti atent mama,

Mai e timp să vezi, cum de griji ea a albit...

Mai e timp să te gândeşti cum au trecut anii,

Mai e timp încă, să visezi şi să trăieşti.

Mai e timp să aduni sentimente,

Mai e timp să separi oamenii buni, de cei răi...

Mai e timp să îţi găseşti cuvinte,

Să te rogi pentru binele tuturor.

Mai e timp chiar şi când noaptea-i la uşă,

Mai e timp s-aprinzi o speranţă-n altar...

Mai e timp să mulţumeşti din inimă,

Pentru tot ce viaţa ţi-a adus în dar.

-2014-